text: Månen lukker og slukker 2. juledag 
  17 november 2010 kl. 10.49
  Spillestedet Månen i Haderslev lukker. Foreningen bag Månen kan ikke klare at skulle spare 900.000 kr. sådan som kommunen har dikteret.
  Spillestedet har arrangeret 60 koncerter i 8 år. Nu er det slut. 2. juledag bliver koncerten med husorkestret den sidste. 
  - Bortset fra den kommunale støtte til en tekniker samt 200.000 kr. har alt arbejde været udført af frivillige. De undrer sig meget over, at kommunen end ikke kan støtte arbejdet med så få penge, siger Erik Koch, der er spillestedsansvarlig for Månen.   
  Han mener, at mange kommer til at savne og mangle koncerterne på Månen og vil derfor nu gå i gang med at overtale nogen til at fortsætte arbejdet på Månen. 
  - Salen og anlægget er der jo, men det bliver svært at overbevise folk om, at de skal knokle uden den kommunal økonomiske opbakning, siger Erik Koch.
  